open-index/open-wikipedia-markdown huggingface dataset:
விதார்த்

**விதார்த்** ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் நடித்து வருகிறார். 2001 முதல் சிறு சிறு வேடங்களில் நடித்து வந்த இவர் திருவண்ணாமலை திரைப்படத்தின் மூலமாக வில்லன் நடிகராக அறிமுகமானார். தொடர்ந்து இவர் கதாநாயகனாக நடித்த மைனா திரைப்படத்தின் மூலமாக மூலமாக பரவலாக அறியப் பெற்றார்.

## திருமணம்
விதார்த் ஜூன் மாதம் 2015 இல் காயத்ரி தேவி என்பவரை மணந்தார். இத்தம்பதிகளுக்கு 2017 இல் மகள் பிறந்தார்.

## நடித்த திரைப்படங்கள்
; திரைப்படம்

; தொலைக்காட்சி
**மலர்கள்* (2005) -ரமேஷ்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
எட்வார்தோ வார்கசு

**எட்வார்தோ கெசூசு வார்கசு ரோகசு** (*Eduardo Jesús Vargas Rojas*, பிறப்பு 20 நவம்பர் 1989) சிலியின் காற்பந்தாட்ட வீரர் ஆவார். இவர் சிலி தேசிய அணியில் முன்னணி இடத்தில் ஆடுகின்றார். தவிரவும் செருமானிய காற்பந்துச் சங்கமான டிஎஸ்ஜி 1899  கோஃபினெய்மிற்கு ஆடுகின்றார்.

கோப்ரெலோவா என்ற இளைஞர் சங்கத்தில் சிறப்பாக ஆடியதைத் தொடர்ந்து சிலி பல்கலைக்கழக காற்பந்து அணியில் விளையாடி மூன்று வெற்றிகளைப் பெற்றுத் தந்தார். 2011இல் நடந்த தென்னமெரிக்க கோப்பை போட்டிகளில் வெற்றி பெற்று இவருக்கு போட்டியின் நாயகன் விருது வழங்கப்பட்டது. அதே ஆண்டில் சிலியின் சிறந்த ஆட்டக்காரர் விருது கூட்டாக வழங்கப்பட்டது. அந்த ஆண்டின் தென்னமெரிக்க ஆட்டக்காரர் விருதில் இரண்டாவதாக வந்தார். இந்த வெற்றிகளை அடுத்து  £11.5 மில்லியன் விலையில் நபோலி காற்பந்துக் கழகத்திற்குச் சென்றார்.  அங்கிருந்து இவரது சேவைகள் கிரிமியோ,  வேலன்சியா, குயின்சு பார்க் ரேஞ்சர்சு கழகங்களுக்கு கடனாகக் கொடுக்கப்பட்டது. 2015இல்  தற்போதைக் கழகமான டிஎஸ்ஜி 1899  கோஃபினெய்மிற்கு மாறினார்.

2010 முதல் முழுமையான பன்னாட்டு வீரராக விளையாடும் வார்கசு  சிலிக்காக 58 முறை தேர்ந்தெடுக்கப்பட்டுள்ளார்; 31 கோல்கள் அடித்துள்ளார்.  2014 உலகக்கோப்பை காற்பந்து மற்றும் 2015 கோப்பா அமெரிக்கா போட்டிகளில் சிலிக்காக விளையாடியுள்ளார். பிந்தையப் போட்டிகளில் சிலி கோப்பையை வென்ற நிலையில் வார்கசு போட்டியாட்டங்களில் மொத்தமாக நான்கு கோல்கள் அடித்து  கோல்கள் அடித்ததில் இணை-முதல்வராக  தேர்வானார்.
## மேற்சான்றுகள்

## வெளி இணைப்புகள்

*BDFA profile
*UEFA announcement

பகுப்பு:சிலி காற்பந்தாட்ட வீரர்கள்
பகுப்பு:1989 பிறப்புகள்
பகுப்பு:வாழும் மக்கள்
தொடரி (திரைப்படம்)

**தொடரி** 2016 ஆவது ஆண்டில் வெளியாகவிருக்கும் ஒரு இந்தியத் தமிழ் திகில் கலந்த காதல் திரைப்படமாகும். இத்திரைப்படத்தை பிரபு சாலமன் இயக்குகிறார். சத்ய ஜோதி பிலிம்சு நிறுவனம் தயாரிக்கும் இந்தப் படத்தில் பிரபு சாலமன் இணைத் தயாரிப்பாளராகவும் பணியாற்றுகிறார். தனுஷ், கீர்த்தி சுரேஷ், ஆகியோர் முக்கிய வேடங்களில் நடித்துள்ள இத்திரைப்படத்திற்கு இமான் இசையமைத்துள்ளார்.

## நடிகர்கள்

* தனுஷ் - பூச்சியப்பன்
* கீர்த்தி சுரேஷ் - சரோஜா 
* பூஜா ஜாவேரி - நடிகை சிரிஷா
* கணேஷ் வெங்கட்ராமன்
* ஹரிஷ் உத்தமன்
* தம்பி ராமையா - சந்திரகாந்த்
* ராதாரவி
* கருணாகரன் - வைரம்
* ஆர். வி. உதயகுமார் - ஓட்டுநர் 
* பிரேம்
* போஸ் வெங்கட்
* நாசர்
* ஞானசம்பந்தன்
* பட்டிமன்றம் ராஜா
* அனு மோகன்
* *படவா* கோபி
* அசுவின் ராஜா
* தர்புகா சிவா
* இமான் அண்ணாச்சி
* ஏ. வெங்கடேஷ்
* சின்னி ஜெயந்த்
* பாரதி கண்ணன்

## ஒலிப்பதிவு

இத்திரைப்படத்திற்கு டி. இமான் இசையமைத்துள்ளார். இவர் ஏற்கனவே, தனுஷ் நடிப்பில் 2006 இல் வெளியான திருவிளையாடல் ஆரம்பம் திரைப்படத்திற்கு இசையமைத்திருந்தார். மேலும், இப்படத்தின் மூலமாக இவர் பிரபு சாலமன் உடன் ஆறாவது முறையாக இணைந்துள்ளார். இப்படத்தில் இடம்பெற்ற அனைத்துப் பாடல்களையும் யுகபாரதி எழுதியிருக்கிறார். 
### பாடல்கள்

## மேற்கோள்கள்

## வெளியிணைப்புகள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தனுஷ் நடித்துள்ள திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
ஷான் ரோல்டன்

**ஷான் ரோல்டன் ( Sean Roldan** ) என்பவர் கர்நாடக இசைக்கலைஞர் மற்றும் தமிழ்திரைப்பட பின்னணிப் பாடகர் ஆவார். இவரது இயற்பெயர் இராகவேந்திரா ஆகும். இந்தப் பெயரிலேயே கர்நாடக இசைப்பாடகராக மேடையேறுகிறார். இவர்  பாலாஜி மோகனின் தமிழ்-மலையாளப் படமான *[[வாயை மூடி பேசவும்]]* / சம்சாரம்* ஆரோக்யதின்னு ஹனிகாரம்* (2014) படத்தின் இசையமைப்பாளராக அறிமுகமானவர்.

## வாழ்க்கை
இராகவேந்திரனின் பெற்றோர் மிருதங்கக் கலைஞரான ஸ்ரீமுஷ்ணம் வி. ராஜாராவ் மற்றும் பத்மா ஆகியோராவர். இவரின் தாயாரான பத்மா தமிழ் வரலாற்றுப் புதின எழுத்தாளரான  சாண்டில்யனின் மகள் ஆவார். தாத்தாவின் பெயரான சாண்டில்யன் என்பதை சான் என சுருக்கிக்கொண்டுள்ளார். இவர் ஒரு பக்கம், கர்னாடக இசைக் கச்சேரிகளில் பாடுகிறார். மற்றொரு பக்கம் ‘ஷான் ரால்டன் அண்ட் ஃபிரெண்ட்ஸ்’ என்னும் இசைக் குழுவின் இசையமைப்பாளர், பாடகர், கித்தார் கலைஞர் மற்றும் பாடலாசிரியராக உள்ளார்.

## திரையிசையில்

### இசைக்கலைஞராக

### பாடகராக

## வெளி இணைப்புகள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இசையமைப்பாளர்கள்
உமாங்கைட்டு

**உமாங்கைட்டு** (*Umangite*) என்பது Cu3Se2 என்ற மூலக்கூற்று வாய்ப்பாடு கொண்ட ஒரு கனிமம் ஆகும். தாமிர செலீனைடு கனிமமான இதை, 1891 ஆம் ஆண்டில் கண்டறியப்பட்டது. உமாங்கைட்டு இயற்கையில் சிறு துகள்களாகவோ அல்லது சிறு மணிவடிவத்திலோ திரண்டு பிற சல்பைடு தொகுதி தாமிரக் கனிமங்களுடனோ தோன்றுகிறது. இக்கனிமத்தின் கடினத்தன்மை எண் 3 ஆகும். கருநீலம் மற்றும் செவ்வூதா நிறங்களில் கருப்புக் கோடுகளுடனும், உலோகத்தைப் போன்ற மிளிர்வுடனும் உமாங்கைட்டு கனிமம் காணப்படுகிறது.

பன்னாட்டு கனிமவியல் சங்கம் உமாங்கைட்டு கனிமத்தை Um என்ற குறியீட்டால் அடையாளப்படுத்துகிறது.

அர்கெந்தீனாவின் லா ரியோயா மாகாணத்தில் அமைந்துள்ள சியெர்ரா டி உமாங்கோவில் கிடைக்கப்பெற்றதால் இக்கனிமம் உமாங்கைட்டு என்ற பெயரைப் பெற்றது. செருமனியில் ஆர்சு மலைத்தொடர் மற்றும் சுவீடனின் சிகிரிகெரம் போன்ற இடங்களிலும் இக்கனிமம் கிடைக்கிறது

## மேற்கோள்கள்

பகுப்பு:தாமிரம்(I,II) கனிமங்கள்
பகுப்பு:செலீனைடு கனிமங்கள்
பகுப்பு:நாற்கோணவமைப்புக் கனிமங்கள்
கர்ணாவதி விரைவுவண்டி

கர்ணாவதி விரைவுவண்டியை இந்திய இரயில்வே இயக்குகிறது. இந்த வண்டி, மும்பையில் இருந்து கிளம்பி அகமதாபாத் வரை சென்று திரும்பும்.

## விவரம்

### வழித்தடம்
*மும்பை சென்ட்ரல்
*போரிவலி
*வாப்பி
*வல்சாடு
*சூரத்
*பரூச்
*வடோதரா
*ஆனந்து
*நாடியாத்
*அகமதாபாத்

## மேலும் பார்க்க
*கச்சு விரைவுவண்டி

## இணைப்புகள்
*வழித்தட விவரங்கள்

பகுப்பு:இந்திய விரைவுவண்டிகள்
பகுப்பு:மகாராட்டிரப் போக்குவரத்து
பகுப்பு:குஜராத்தில் போக்குவரத்து
இஷாரா நாயர்

**இஷாரா நாயர்** என்பவர் தமிழ்த் திரைப்பட நடிகையாவார். இவர் தெலுங்குத் திரைப்படங்களில் நடிக்கத் தொடங்கியுள்ளார்.

இவர் மலையாளி குடும்பத்தில் பிறந்தவர். வெண்மேகம் திரைப்படத்தின் மூலமாக திரையுலகில் அறிமுகம் ஆனார்.

2014ல் சதுரங்க வேட்டை திரைப்படத்தில் நடித்து புகழ் பெற்றார்.

## திரை வாழ்க்கை
இஷாரா நாயர் 2014 இல் வெண்மேகம் திரைப்படம் மூலம் அறிமுகமானார் , மேலும் படம் வெளியாவதற்கு முன்பே நான்கு திரைப்பட வாய்ப்புகளைப் பெற்றிருந்தார். சதுரங்க வேட்டை திரைப்படத்தில் ஒரு அப்பாவி விற்பனையாளர் கதாப்பாத்திரத்தில் நடித்திருந்தார். அந்த நடிப்பினை வெகுமக்களும், ஊடகங்களும் கொண்டாடினர்.

## திரைப்படங்கள்

## ஆதாரங்கள்


## வெளி இணைப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
காஜலா

**காஜலா** (*Gajala*) இந்தியத் திரைப்பட நடிகை. இவர்  தமிழ், மலையாளம் , தெலுங்குத் திரைப்படங்களில் நடித்துள்ளார். 2001இல்  *நலோ உன்ன பிரேம* என்னும்  தெலுங்குத் திரைப்படத்தில் அறிமுகமானார்.

## இளமை
மஸ்கட்டில் பிறந்த காஜலா மும்பையில் ஜுஹூ பகுதியில் உள்ள வித்யாநிதி பள்ளியில் துவக்கக்கல்வி பெற்றார்.

## திரைப்படங்கள்

## ஆதாரங்கள்


## வெளி இணைப்புகள்

* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1985 பிறப்புகள்
கோடை ஏரி (ஓரிகன்)

** கோடை ஏரி ** (Summer Lake) என்றறிந்த இவ்வேரி, ஐக்கிய அமெரிக்காவின் வடமேற்கு மாநிலமான ஓரிகன் லேக் கவுண்டி என்னும் ஊரகப் பகுதியில் அமைந்துள்ளது. காரத்தன்மையுடைய பேரேரியாக அறியப்படும் இது, ஓரிகனின் மத்திய பிராந்தியத்தில் காணப்படுகிறது. இந்த கோடை ஏரியை, 1843-ம் ஆண்டில், ஆய்வு பயணியான ஜான் சி.பிரமோன்ட் என்பவர் கண்டறிந்து பெயர் சூட்டியதாக அறியப்படுகிறது.

## பரப்பளவு
சுமார் 25,000 ஏக்கர் பரப்பளவு உடைய இது, 24 கிலோமீட்டர் (15 மைல்கள்) நீளமும், 8 கிலோமீட்டர் (5 மைல்கள்) அகலமும் கொண்டதாகும். இவ்வேரி, சராசரியாக 1-2 அடிகள் உள்ள ஆழமற்ற மேலோட்டமாக  காணப்படுகிறது. அமெரிக்காவின், இயற்கையான பெரும் நீரேந்து வடிநிலப் பகுதியாக உள்ள லேக் கவுண்டி பகுதியில், கோடை ஏரி போன்ற பல கார ஏரிகள் உள்ளன.

## வாழ்வாதாரம்
வடிநில நீர்நிலையான இப்பேரேரி சதுப்புநிலப் பறவைகளுக்கும், பிற வன உயிரிகளுக்கும் ஆதரவளிக்கிறது. வெண்தலைக் கழுகு, கனடா வாத்து, அரிவாள் மூக்கன், மஞ்சள்த்தலை கருங்குருவி, தபசி பாடும் பறவை, செவ்வால் பருந்துகள், பெருநீல கொக்கு, மேலும் பல வாத்து இனங்கள் உட்பட 250-க்கும் மேற்பட்ட பறவையினங்களின் வாழ்வாதாரமாக விளங்குகிறது. மேலும், பல்லுயிர்களுக்கு பிடித்த, மற்றும் வேட்டையாட ஏற்ற ஏரியாக உள்ளது. ஒவ்வொரு ஆண்டும் சிறந்த காலமான மார்ச் - ஏப்ரல் மாதங்களில், தோகை வாத்து, மற்றும் அன்னங்கள் உள்ளிட்ட நீர்வாழ்பறவைகள் புலம்பெயர்ந்து மந்தைகளாக இவ்வேரிக்கு வருகின்றன. மாற்றும் ஏப்ரல் - மே மாதங்களில் குடிபெயர்ந்த நீர் பறவைகள் மற்றும் பாடும்பறவைகள், வேறொரு பகுதிக்கு புலம்பெயர்கிறது அக்காலங்களில் சுற்றுலாப்பயணிகள் பெருமளவில் அப்பகுதிக்கு வருவதாக கருதப்படுகிறது.

## பண்டைய ஏரி
கோடை ஏரியை சுற்றி தற்போது வறண்ட நிலங்களாக உள்ளவை, ஒரு காலத்தில் பசுமையாக இருந்துள்ளது. ப்ளெய்ஸ்டோசீன் *([[:en:Pleistocene|Pleistocene]])* எனப்படும் காலத்தின்போது  (*சுமார் 2,588,000 முதல், 11,700 [[ஆண்டு]]களுக்கு முன்பு வரை*) தெற்கு மத்திய ஓரிகன் என்ற இந்த பிராந்தியம், நன்செய் நிலங்களாக காணப்பட்டுள்ளது. பெரும் வடிநிலப் *(Great Basin)* பகுதியாக இருந்த இந்த பிராந்தியம் முழுவதும் பனியால்  நிரப்பப்பட்டிருந்தது. பிற்காலத்தில் கடைசி பனிக்காலம் முடிவுற்று, ஆழமானவகையில், **'  முதல், **' ஆழம் வரை, மழை ஆறுகளால் நன்னீர் ஏரியாக உருவாக்கும் பெற்றது.

## சான்றாதாரங்கள்

பகுப்பு:ஐக்கிய அமெரிக்க ஏரிகள்
பகுப்பு:ஓரிகன்
டைமானைட்டு

**டைமானைட்டு** *(Tiemannite)* என்பது HgSe என்ற மூலக்கூற்று வாய்ப்பாடு கொண்ட ஒரு கனிமம் ஆகும். பாதரச செலீனைடு கனிமமான இது, சின்னபார் (HgS) , கால்சைட்டு போன்ற பிற பாதரச கனிமங்களுடன் அல்லது மற்ற செலீனைடுகளுடன் சேர்ந்து வெப்பநீர் இழைகளிலும் கிடைக்கிறது. தோன்றுகிறது. செருமனியில்யில் 1855 ஆம் ஆண்டு யோகான கார்ல் வில்லெம் டைமான் என்பவரால் கண்டறியப்பட்டதால் டைமானைட்டு என்று பெயரிடப்பட்டது. 

பன்னாட்டு கனிமவியல் சங்கம் டைமானைட்டு கனிமத்தை Tmn என்ற குறியீட்டால் அடையாளப்படுத்துகிறது.

## மேற்கோள்கள்

* Tiemannite from a micro-disseminated gold deposit in Qiongmo, Liu Jiajun, Zheng Minghua, Liu Jianming, Lu Wenquan, Journal of Chengdu Institute of Technology, vol. 23 (2), pages 21–28 (1996)
* Timanite and onofrite in ores of Siberian mercury deposits, Vasil'yev V.I., Lavrent'yev Y.G., Doklady (Academy of Sciences of the USSR, Earth Sciences Section) vol. 222, Pages 159-162 (1975).

## வெளி இணைப்புகள்

பகுப்பு:பாதரசக் கனிமங்கள்
பகுப்பு:செலீனைடு கனிமங்கள்
பகுப்பு:கனசதுரக் கனிமங்கள்
லியோன் ஜேம்ஸ்

**லியோன் ஜேம்ஸ் ( Leon James)** என்பவர் ஒரு இந்தியத் திரைப்பட இசையமைப்பாளர் மற்றும் பாடகர். இவர் முதன்முதலில் இரண்டு பாடல்களை, *[[முனி 3: கங்கா|காஞ்சனா 2]]* (2015) படத்தில் இசையமைத்தார். அடுத்து கோ 2 (2016) படத்துக்கு  இசையமைத்தார்.

## வாழ்க்கை
லியோனின் தந்தை நோயல் ஜேம்ஸ்  ஏ. ஆர். ரகுமானின் மேலாளர். ரகுமானிடம் கோரஸ் பாடியிருக்கிறார். லியோனும் 4 வயதிலேயே பியானோ வாசிக்கத் தொடங்கிவிட்டார். ரகுமானிடம் ‘வரலாறு’ படத்தில் ‘தொட்டாபுரம் டோய்’, ‘மங்கள் பாண்டே’வில் ஒரு பாடல் என குழந்தைகள் கோரஸ் பாடியிருக்கிறார்.  பத்மசேஷாத்ரி பள்ளியில் இவருக்கு இசையமைப்பாளர் அனிருத் மூத்த மாணவர். இவரும் அனிருத்தும் பள்ளிக் காலத்தில் இணைந்து  பல இசை பேண்ட்களில் வாசித்திருக்கின்றனர். சன் தொலைக்காட்சியில் 2009இல் ஏ.ஆர்.ரகுமான் நடத்திய ‘ஊ ல ல லா’ இசைப் போட்டியில் ஜேம்ஸ், அனிருத், விவேக், கிஷோர், ஆனந்த் ஆகியோர் சேர்ந்து ‘சிங்க்ஸ்’ என்ற பேண்ட் முலாமாக தங்களுடைய சொந்த இசையமைப்பை மேடை ஏற்றினர்.  போட்டியில் அனிருத்தும் லியோனும் சிறந்த கீபோர்டிஸ்ட் விருது வென்றனர். அதன்பிறகு, லியோன் முழு நேர கீபோர்ட் கலைஞராக பிரபல இசைக் கலைஞர்களுடன் மேடை நிகழ்ச்சிகளிலும், பாடல் பதிவுகளிலும் வாசித்தார். சந்தோஷ் நாராயணனுக்கு ‘ஜிகர்தண்டா’ உட்பட மூன்று படங்களில் கீபோர்ட் வாசித்திருக்கிறார்.

கீபோர்டிஸ்டைத் தாண்டி தனக்குள் இருக்கும் இசையமைப்பாளரை வெளிக்காட்டவே யூடியூபில் ‘வாயா என் வீரா’ பாடலை வெளியிட்டார்.  அந்தப் பாடல் இலட்சக்கணக்கானோரைச் சென்றடைகிறது. பாடலை ரசித்துக் கேட்டவர்களில் ஒருவரான நடிகரும் இயக்குநருமான லாரன்ஸ் உடனடியாக லியோன் ஜேம்சுக்கு  ‘கஞ்சனா-2’ படத்தில் இசையமைக்க வாய்ப்புத் தந்தார்.

## திரை இசை

### வெளிவந்த இசையமைப்புகள்

#### வரவிருப்பவை

### பின்னணி பாடகராக

## மேற்கோள்கள்

பகுப்பு:1991 பிறப்புகள்
பகுப்பு:இந்திய இசை அமைப்பாளர்கள்
பகுப்பு:வாழும் மக்கள்
பகுப்பு:சென்னை மக்கள்
பகுப்பு:தமிழ்த் திரைப்பட இசையமைப்பாளர்கள்
சதி லீலாவதி (1995 திரைப்படம்)

**சதி லீலாவதி** (*Sathi Leelavathi*) என்பது 1995 ஆம் ஆண்டு சனவரி மாதம் 15 ஆம் நாளன்று வெளியான இந்தியத் தமிழ்த் திரைப்படம் ஆகும். பாலு மகேந்திரா இயக்கியிருந்தார். ரமேஷ் அரவிந்த், கல்பனா, ஹீரா, கோவை சரளா மற்றும் கமல்ஹாசன் நடித்திருந்தனர்.

இத்திரைப்படம் 1999 ஆண்டு இந்தி மொழியில் 'பீவி நம்பர் 1' மற்றும் 2005 ஆண்டு கன்னடம் மொழியில் 'ராமா சாமா பாமா' எனும் பெயரில் மீண்டும் படமாக்கப்பட்டது. கன்னட மொழியில் ரமேஷ் அரவிந்த் மற்றும் கமல்ஹாசன் அதே கதாபாத்திரத்தில் மீண்டும் நடித்தனர்.

## நடிகர்கள்
* ரமேஷ் அரவிந்த் - அருணாச்சலம்
* கல்பனா - லீலாவதி
* ஹீரா - பிரியதர்சணி
* கமல்ஹாசன் - டாக்டர் சக்திவேல் கௌண்டர்
* கோவை சரளா - பழனி சக்திவேல் கவுண்டர் 
* ராஜா - கௌரவத் தோற்றம்
* ஆனந்த் கிருஷ்ணமூர்த்தி - சக்திவேல் மகன்
* மோனிகா
* மதன் பாப் - லீலாவதியின் சகோதரன்

## பாடல்கள்
இப்படத்திற்கு இளையராஜா இசை அமைத்துள்ளார். அனைத்து பாடல் வரிகளும் கவிஞர் வாலி எழுதியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பினாங்கு ஆசிரியர் கல்விக் கழகம்

** ஆசிரியர் கல்விக் கழகம் பினாங்கு வளாகம் **  (IPG)' ஒரு பயிற்சிக் கல்லூரி ஆகும். இந்த பயிற்சிக் கல்லூரி புக்கிட் சோம்பி, பினாங்கு அமைந்துள்ளது.

## வரலாறு
முதலில் இந்த பயிற்சிக் கல்லூரி "பினாங்கு ஆசிரியர் பயிற்சி கல்லூரி " எனப் பெயர் திட்டமிடப்பட்டுள்ளது. 1952 கல்வி கட்டளை. அதன் பெயர் பல முறை மாற்றப்பட்டுள்ளது, 1957 ஆம் ஆண்டில், " மலாயா ஆசிரியர் கல்லூரி " (MTC) என்று அறியப்பட்டது. 1959 ஆம் ஆண்டில், இந்தக் கல்லூரியை துன் அப்துல் ரசாக் உசேன், மலாயா துணைப் பிரதமர் அதிகாரப்பூர்வமாகத் திறந்து வைத்தார்.இப்பொழுது இந்தக் கல்லூரி **பினாங்கு ஆசிரியர் கல்விக் கழகம்** என அழைக்கபடுகிறது.

## மேற்கோள்கள்

## வெளி இணைப்புகள்
* Laman web rasmi IPGM Kampus Pulau Pinang

பகுப்பு:மலேசியாவில் கல்வி‎ 
பகுப்பு:மலேசியாவில் ஆசிரியர் கல்விக் கழகங்கள்‎
பாதரச(II) அயோடைடு

**பாதரச(II) அயோடைடு** *(Mercury(II) iodide)* என்பது HgI2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆரஞ்சுச் சிவப்பு நிற படிகங்களாக இச்சேர்மம் தோற்றமளிக்கிறது. பாதரச(II) குளோரைடு போல் தண்ணீரில் எளிதில் கரையாமல், பாதரச(II) அயோடைடு சிறிதளவே கரைகிறது. (மில்லியனுக்கு 100 பகுதிகள்)

வெப்பம் (இயற்பியல்), ஒளி, புரோமைடுகள், குளோரைடுகள், அமோனியா, காரங்கள், சயனைடுகள், செப்பு உப்புகள், ஈய உப்புகள், அயோடோபார்ம் மற்றும் ஐதரசன் பெராக்சைடு உள்ளிட்ட சேர்மங்கள் மற்றும் நிபந்தனைகள் பாதரச(II) அயோடைடிடம் இருந்து விலக்கி வைக்கப்படவேண்டும்.
 
## பண்புகள்

வெப்ப நிலை மாற்றத்திற்கேற்ப பாதரச(II) அயோடைடு வண்ண மாற்றத்தை வெளிப்படுத்துகிறது. 126 பாகை செல்சியசு வெப்பநிலைக்கு மேல் சூடுபடுத்தும் போது இது, ஆல்பா படிகநிலை வடிவத்திலிருந்து வெளிர் மஞ்சள் நிற பீட்டா வடிவத்திற்கு  நிலை மாற்றமும் அடைகிறது. நிலை மாறிய இம்மாதிரி குளிர்ச்சி அடைந்தால் படிப்படியாக தன்னுடைய அசல் நிறத்தைப் பெறுகிறது. வெப்பநிலை மாற்றத்தால் ஏற்படும் நிறமாற்றத்தை விளக்க பெரும்பாலும் பாதரச(II) அயோடைடு பயன்படுத்தப்படுகிறது..

## தயாரிப்பு

பொட்டாசியம் அயோடைடின் நீர்த்த கரைசலை, நீர்த்த பாதரச(II) குளோரைடு கரைசலுடன் சேர்த்து நன்றாக கலக்கினால்  பாதரச(II) அயோடைடு வீழ்படிவாகிறது. வீழ்படிவை வடிகட்டி தண்ணீரால் கழுவி 70 பாகை செல்சியசு வெப்பநிலையில் உலர்த்திப் பயன்படுத்தலாம்.

## பயன்கள்

அமோனியாவின் இருப்பை கண்டறிய உதவும் நெசுலர் வினையாக்கியைத் தயாரிக்கப் பயன்படுகிறது.

குறை கடத்திப் பொருளான இச்சேர்மம், அறை வெப்பநிலையில் எக்சு கதிர் மற்றும் காமா கதிர்களைக் கண்டறியவும் படம்பிடிக்கவும் பயன்படுத்தப்படுகிறது
.

காக்சினைட்டு கனிமம் போல பாதரச(II) அயோடைடும் இயற்கையில் மிக அரிதாக கிடைக்கக் கூடிய கனிமமாக இருக்கிறது.

எலும்பு வெளிவளர்ச்சி நோய்க்காண கொப்புளக் களிம்பாகவும், உயவுநீர் பைகளின் வீக்கத்திற்கும்  கால்நடை மருத்துவத்தில் பாதரச(II) அயோடைடு பயன்படுகிறது.

பல்வேறு வினைகளில் பாதரச(II) அயோடைடு வீழ்படிவாகக் கிடைக்கிறது.

## மேற்கோள்கள்

பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:பாதரச(II) சேர்மங்கள்
பகுப்பு:குறைக்கடத்திப் பொருட்கள்
சுப சங்கல்பம்

***பாசவலை*** என்பது 1995 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது தெலுங்கில் வெளிவந்த *சுப சங்கல்பம் (Subha Sankalpam)* என்ற திரைப்படத்தின் தமிழ் மொழிமாற்றத் திரைப்படம் ஆகும். கே. விஸ்வநாத் இயக்கத்தில் வெளிவந்த இத்திரைப்படத்தில் கமல்ஹாசன், அமணி, பிரியா ராமன் மற்றும் பலர் நடித்திருந்தனர். இவர்களோடு இயக்குநர் விஸ்வநாத்தும் நடித்துள்ளார். பாடகர் எஸ். பி. பாலசுப்பிரமணியம் இப்படத்தை தயாரித்துள்ளார்.
 இந்த படம் தெலுங்கில் வெளியாகி 3 மாதங்கள் கழித்து தமிழில் ஜூலை 28 தேதி வெளியானது, தெலுங்கில் ஏப்ரல் 28ல் வெளியிடப்பட்டது.

கமல்ஹாசன் அவரின் சொந்த நிறுவனமான ராஜ்கமல் பிலிம்ஸ் இன்டர்நேசனல் மூலம் இப்படம் தமிழக திரையரங்குகளில் விநியோகிக்கப்பட்டது. இப்படம் தெலுங்கில் நல்ல வரவேற்பு பெற்றதோடு அதிக விருதுகளையும் வாங்கியது. அந்த ஆண்டிற்கான ஆந்திர அரசு திரைப்பட விருது வழங்கும் விழாவில் பல்வேறு பிரிவுகளில் 5 விருதுகளை வென்றது,  மற்றும் பிலிம் பேர் விருதுகளையும் இப்படம் வாங்கியுள்ளது.

## நடிகர்கள்
*கமல்ஹாசன் ... தாசு
*கே. விஸ்வநாத் ... ராயுடு
*அமணி ... கங்கா
*பிரியா ராமன் ... சந்தியா
*கோட்டா சீனிவாச ராவ்
*கோலபுடி மாருதி ராவ் ... சென்னகேசவ ராவ்

## பாடல்கள்

## ஆதாரங்கள்


## இணைப்புகள்
* 

பகுப்பு:1995 தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
ராஞ்சி ராஜதானி விரைவுவண்டி

thumb|வலது
**ராஞ்சி ராஜதானி விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி ராஞ்சியில் இருந்து கிளம்பி, தில்லி வரை சென்று திரும்பு. இந்த வண்டி கிட்டத்தட்ட 1300 கி.மீ. தொலைவை கடக்கிறது.

## வழி
*12439/12440 ராஞ்சி - புது தில்லி 
*12453/12454 ராஞ்சி - புது தில்லி

## இணைப்புகள்
*வழித்தட விவரங்கள்

பகுப்பு:இந்திய விரைவுவண்டிகள்
விஜயரஞ்சனி

விஜயரஞ்சினி, கன்னட நடிகையாவார். இவர் 1980களில் பல கன்னடத் திரைப்படங்களில் நடித்தார். இவர் கன்னட நடிகரான ராஜ்குமாருடன் **அதே கண்ணு**, **பேங்கர் மார்கய்யா**, **யாரு ஹொணெ**, **லஞ்ச லஞ்ச லஞ்ச** ஆகிய திரைப்படங்களில் நடித்துள்ளார்.

## திரைப்படங்கள்
இவர் நடித்த படங்களில் சிலவற்றை கீழே காண்க.

## சான்றுகள்

பகுப்பு:கன்னடத் திரைப்பட நடிகைகள்
குந்தி நாடு

**குந்தி நாடு** (Kunti Kingdom) பண்டைய பரத கண்ட நாடுகளில் ஒன்றாகும். இந்நாட்டை ஆண்ட புகழ் பெற்ற யது குலத்தின் போஜர் பிரிவு மன்னர் குந்தி போஜனின் பெயரால்  விளங்கியது.  குந்தி நாடு மத்திய இந்தியாவில் அவந்தி நாட்டின் வடக்கில் அமைந்திருந்திருந்தது.

## யது குலத்தின் 18 பிரிவினர்கள்
வலுமிக்க மகத நாட்டு மன்னன் ஜராசந்தனின் தொடர் அச்சுறுத்தல் காரணாமாக யது குலத்தின் விருஷ்ணிகள், அந்தகர்கள், சேதிகள், சூரசேனர்கள், குந்திகள், போஜர்கள் உட்பட 18 கிளைக் குழுவினர்கள், பரத கண்டத்தின் மேற்கு, மத்தியப் பகுதிகளில் குடியேறி, துவாரகை, போஜ நாடு, குந்தி நாடு, சூரசேனம், விதர்ப்பம், மச்சய நாடு, சால்வ நாடு போன்ற பகுதிகளை ஆண்டனர்.

## மகாபாரத குறிப்புகள்
குரு நாட்டின் மன்னர் பாண்டுவின் முதல் மனைவியும், பாண்டவர்களில், தருமன், வீமன் மற்றும் அருச்சுனன் ஆகியவர்களின் தாயுமான குந்தி, குந்தி நாட்டின் மன்னர் குந்தி போஜனின் தத்து மகள் ஆவார். கிருஷ்ணரின் தந்தையான வசுதேவரின் உடன்பிறப்பான குந்தியின் இயற்பெயர் **பிருதை** ஆகும்.

## இதனையும் காண்க
* பரத கண்டம்

## உசாத்துணை
* மகாபாரதம், சபா பருவம், பகுதி 14

## மேற்கோள்கள்

## வெளி இணைப்புகள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
ஆனர்த்த நாடு

**ஆனர்த்த நாடு** (Anarta) பண்டைய இந்தியாவின் இதிகாச, புராண காலத்திய நாடுகளில் ஒன்றாகும். மகாபாரத காவியத்திலும், பாகவத புராணத்திலும், தற்கால  குசராத்து மாநிலத்தின் சௌராஷ்டிரப் பகுதியில் இருந்த ஆனர்த்த நாட்டைக் குறித்த குறிப்புகள் உள்ளது. இதன் தலைநகரம் தற்கால  வாட்நகர் ஆகும்.

மகத நாட்டு மன்னன் ஜராசந்தன் மற்றும் மதுராவின் கம்சனின் தொடர் அச்சுறுத்தல்கள் காரணமாக, யாதவர்கள்,  மதுராவிலிருந்து வெளியேறி, இச்சௌராட்டிரப் பகுதியில் குடியேறினர். பின்னர் கிருஷ்ணரின் முயற்சியால் துவாரகை நகரை புதிதாக நிறுவி யாதவர்கள் சௌராட்டிர தீபகற்பத்தை ஆட்சி செய்தனர்.

## புகழ் பெற்ற ஆனர்த்த நாட்டவர்கள்
# கிருஷ்ணர்
# பலராமன் 
# சாத்தியகி
# கிருதவர்மன் 
# உத்தவர்
# அக்ரூரர்
# சாம்பன்

## மத்திய மேற்கு இந்தியாவின் யாதவ நாடுகள்
# சேதி நாடு (ஜான்சி மாவட்டம், உத்தரப் பிரதேசம்) 
# சூரசேன நாடு அல்லது விரஜ நாடு  (மதுரா, உத்தரப் பிரதேசம்
# தசார்ன நாடு (சேதி நாட்டின் தெற்கில்) 
#  கரூசக நாடு ( தசார்ன நாட்டின் கிழக்கில்) 
# குந்தி நாடு (அவந்தி நாட்டின் வடக்கில்) 
# அவந்தி நாடு, மத்தியப் பிரதேசம் 
# கூர்ஜர நாடு (இராஜஸ்தான் மாநிலத்தின் தெற்கில்)
# ஹேஹேய நாடு, மத்தியப் பிரதேசம். 
# சௌராட்டிர நாடு, தெற்கு குஜராத் 
# துவாரகை நாடு (குஜராத்)
# விதர்ப்ப நாடு  (வடகிழக்கு மகாராட்டிரம்)

## இதனையும் காண்க
* பரத கண்டம்

## மேற்கோள்கள்

## வெளி இணைப்புகள்

பகுப்பு:மகாபாரதத்தில் நாடுகள்
கோலபுடி மாருதி ராவ்

**கோலபுடி மாருதி ராவ்** என்பவர் இந்தியத் திரைத்துறையில் பன்முகம் கொண்ட கலைஞர்.

இவர் 230 க்கும் மேற்பட்ட தெலுங்கு திரைப்படங்களில் நடித்துள்ளார். 

சிறந்த நகைச்சுவையாளர், சிறந்த குணச்சித்திர நடிகர், சிறந்த வசனகர்த்தா, சிறந்த திரைக்கதை ஆசிரியர், சிறந்த நடிகர் பலதரப்பட்ட நந்தி விருதுகளைப் பெற்றவர். ஆந்திர அரசின் விருதான நந்தி விருதினை ஆறு முறை பெற்றுள்ளார். 

## நடித்த திரைப்படங்கள்
* *[[பிரேமா (1989 திரைப்படம்)|பிரேமா]]* (1989)
* *[[யமுடிக்கு முகுடு]]* (1988)
* *[[சம்சாரம் ஒக்க சதுரங்கம்]]* (1987)
* *[[ஸ்வாதி முட்யம்]]*
* *[[தேவந்தகுடு]]* (1984)
* *[[சிம்ஹபுரி சிம்ஹம்]]* (1983)
* *[[குடசேரி நம்பர்.1]]* (1983)
* *[[ஆலய சிகரம்]]* (1983)
* *[[அபிலாசா]]* (1983)
* *[[சிவடு சிவடு சிவடு]]* (1983)
* *[[இன்டிலோ ராமையா வீட்டிலோ கிருஷ்ணய்யா]]* (1982)
* *[[ஆதித்யா 369]]*
* *முராரி*
* *[[தரங்கினி (திரைப்படம்)|தரங்கினி]]*
* *[[புரோக்கர்]]*
* *[[லீடர்]]* (2010)
* *[[இன்கோசாரி]]*
* *[[தருவு]]* (2012)
* *[[சுகுமாருடு]]*
* *[[ரவுடி பெளோ]]*
* *காஞ்சி* (2015)
* *[[சைஸ் சீரோ (திரைப்படம்)|சைஸ் சீரோ]]* (2015)
* *[[இஞ்சி இடுப்பழகி]]* (2015; தமிழ் திரைப்படம்)

## மேற்கோள்கள்

பகுப்பு:தெலுங்கு மக்கள்
பகுப்பு:சென்னை மக்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பிரேமா (1989 திரைப்படம்)

***பிரேமா*** 1989 ல் வெளிவந்த தெலுங்கு காதல் திரைப்படமாகும். இதனை ராமா நாயுடு இயக்கினார். இப்படம் தமிழ் மற்றும் இந்தியில் மறுவாக்கம் செய்யப்பட்டது.

இப்படத்தில் சிறப்பான நடிப்பை வெளிப்படுத்தியமைக்காக நந்தி விருதை வெங்கடேஷ் பெற்றார்.

## நடிகர்கள்

* வெங்கடேஷ் 
* ரேவதி 
* எஸ். பி. பாலசுப்பிரமணியம்
* கோலபுடி மாருதி ராவ்
* மஞ்சுளா விஜயகுமார்
* பிரம்மானந்தம்

## ஆதாரங்கள்


## வெளி இணைப்புகள்
* 

பகுப்பு:1989 தெலுங்குத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
யமுடிக்கு முகுடு

***யமுடிக்கு முகுடு*** (*Yamudiki Mogudu*) 1998 ல் வெளிவந்த தெலுங்குத் திரைப்படம். இப்படத்தை ரவி ராஜ பின்னிசெட்டி இயக்கினார். இப்படத்தில் சிரஞ்சீவி, விஜயசாந்தி, ராதா மற்றும் பலர் நடித்திருந்தனர்.

இத்திரைப்படம் தமிழில் ’அதிசய பிறவி’ என்ற பெயரில் எஸ்.பி. முத்துராமன் இயக்கத்தில் மறுஆக்கம் செய்யப்பட்டு வெளியானது. இதில் கதாநாயகனாக ரஜினி நடித்தார்.

## நடிகர்கள்
* சிரஞ்சீவி (நடிகர்)
* விஜயசாந்தி
* ராதா
* ராவ் கோபால ராவ்
* கைகலா சத்யநாராயணா
* கோட்டா சீனிவாச ராவ்
* அல்லு ராம லிங்கேஷ்
* சுதாகர்
* ஹரிபிரசாத்

## ஆதாரங்கள்


## வெளி  இணைப்புகள்
* 

பகுப்பு:1988 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
அர்காங்கெல்சுக் மாகாணம்

**அர்காங்கெல்சுக் மாகாணம்** (*Arkhangelsk Oblast*, , *அர்காங்கெல்சுக்யா ஓபிலாஸ்து*) என்பது  உருசியாவின் நடுவண் அலகு ஆகும். இம்மாகாணம் ஆர்க்டிக் தீவுக்கூட்டங்களான பிரான்சு யோசெப் நிலம், நோவயா செம்லியா, மற்றும் வெள்ளைக் கடலில் சொலொவெத்சுகி தீவுகளையும், நெனெஸ்தியா தன்னாட்சி வட்டாரத்தையும் உள்ளடக்கியது.

அர்காங்கெல்சுக் மாகாணம் நெனெஸ்தியா தன்னாட்சி வட்டாரத்தின் நிருவாகத்தையும் கவனிக்கிறது. செனஸ்தியா உபட அர்காங்கெல்சுக் மாகாணத்தின் பரப்பளவு 587,400&nbsp;கிமீ2 ஆகும். 2010 கணக்கெடுப்பின் படி, இதன் மக்கள்தொகை 1,227,626 ஆகும்.

இம்மாகாணத்தின் தலைநகர் அர்காங்கெல்சுக் ஆகும். இதன் மக்கள்தொகை 348,716 (2010). இதன் இரண்டாவது பெரிய நகரம் செவெரோத்வின்சுக் ஆகும். இங்கு உருசியக் கடற்படையின் முக்கிய கப்பல் கட்டுமிடம் அமைந்துள்ளது. இம்மாகாணத்தைச் சேர்ந்த சொலொவெத்சுகி தீவுகள் உலகப் பாரம்பரியக் களங்களில் ஒன்றாகும்.

## மேற்கோள்கள்

## வெளி இணைப்புகள்
* http://www.worldatlas.com/eu/ru/ark/a-arkhangelsk-oblast-administrative-region-russia.html
* https://www.citypopulation.de/php/russia-archangelsk.php

பகுப்பு:உருசியாவின் மாகாணங்கள்
கோட்பூத்லி

**கோட்பூத்லி**, இந்திய மாநிலமான ராஜஸ்தானில் உள்ள ஜெய்ப்பூர் மாவட்டத்தில் உள்ளது. இந்த நகரம் அல்வாரில் இருந்து 70 கி.மீ தொலைவிலு, குர்கானில் உள்ள 128 கி.மீ தொலைவிலும், ஜெய்ப்பூரில் இருந்து 105 கி.மீ தொலைவிலும் உள்ளது.

## அருகிலுள்ள பெருநகரங்கள்
* அல்வார்
* செய்ப்பூர்

## சான்றுகள்

## மேற்கோள்கள்

பகுப்பு:ஜெய்ப்பூர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
அஸ்திரகான் மாகாணம்

**அஸ்திரகான் மாகாணம்** (*Astrakhan Oblast*, , *அஸ்திரகான்ஸ்கயா ஓபிலஸ்து*) என்பது  உருசியாவின் நடுவண் நிருவாக அலகு ஆகும். இதன் தலைநகரம் அஸ்திரகான் ஆகும். இம்மாகாணத்தின் மக்கள்தொகை 1,010,073 (2010 கணக்கெடுப்பு).

## புவியியல்
அசுத்திரகான் மாகாணம் தெற்கு நடுவண் மவ்வட்டத்தில் அமைந்துள்ளது. இதன் எல்லைகளாக தெற்கே காசுப்பியன் கடலும், கிழக்கே கசக்ஸ்தானும், வடக்கே வோககிராத் வட்டாரமும், மேற்கே கால்மீக்கியா குடியரசும் உள்ளன.

## வரலாறு
இம்மாகாணம் 1943 டிசம்பர்&nbsp;27 இல் அமைக்கப்பட்டது. 1980 முதல் 1984 வரை சோவியத் ஒன்றியம் இங்கு அஸ்திரகான் நகரில் இருந்து 50 கி.மீ. தொலைவில் பல அணுவாயுத சோதனைகளை மேற்கொண்டது.

## மக்கள்
2010 மக்கள் கணக்கெடுப்பின் படி, இங்கு 1,010,073 பேர் வாழ்கின்றனர். இவர்களில் 67.6% உருசியர்களும், 16.3% கசக்குகளும், 6.6% தத்தார்களும் ஆவர்.

2012 அதிகாரபூர்வ கணக்கெடுப்பின் படி, மக்கள்தொகையின் 46% உருசிய மரபுவழித் திருச்சபையைப் பின்பற்றுபவர்கள் ஆவர். 4% கிழக்கு மரபுவழி திருச்சபையையும், 2% பொதுக் கிறித்தவர்களும் ஆவர். 14% முஸ்லிம்கள்.

## மேற்கோள்கள்

பகுப்பு:உருசியாவின் மாகாணங்கள்
பாதரச(II) புரோமைடு

**பாதரச(II) புரோமைடு** (*Mercury(II) bromide*, அல்லது *mercuric bromide*, **மெர்க்குரிக் புரோமைடு**) என்பது HgBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் படிகத்தின்மமாக காணப்படும் இச்சேர்மம் பாதரசம் மற்றும் புரோமின் தனிமங்கள் சேர்ந்து உருவாகிறது. பாதரச(II) குளோரைடு போல் இதுவும் நச்சுத்தன்மை மிகுந்து காணப்படுகிறது. 

## தயாரிப்பு
*பொட்டாசியம் புரோமைடுடன் பாதரச உப்புக் கரைசல் ஒன்றை சேர்த்து படிகமாக்குவதன் மூலம் பெருமளவில் பாதரச(II) புரோமைடு தயாரிக்கப்படுகிறது.
*பாதரச(II) நைட்ரேட்டு மற்றும் சோடியம் புரோமைடு கரசைல் சேர்த்து வீழ்படிவாக்கல் முறை மூலமும் இதைத் தயாரிக்கலாம்.
*பாதரச(II) ஆக்சைடை ஐதரோபுரோமிக் அமிலத்தில் கரைத்தும் தயாரிக்கப்படுகிறது.

## வினைகள்

கோய்நிக்சு – கநார் வினையில் பாதரச(II) புரோமைடு ஒரு வினையாக்கியாகப் பயன்படுகிறது. இவ்வினையில் கார்போவைதரேட்டுகள் மீது கிளைகோசைடு பிணைவுகளை உருவாக்குகிறது

மருந்தியல் குறிப்பேடு பரிந்துரை செய்துள்ளபடி ஆர்சனிக்கின் இருப்பை அறிந்துகொள்ள பாதரச(II) புரோமைடு பயன்படுத்தப்படுகிறது
கொடுக்கப்பட்டுள்ள மாதிரியில் ஆர்சனிக் இருந்தால் அது ஐதரசன் வாயுவுடன் சேர்த்து சூடுபடுத்தப்பட்டு ஆர்சீன் வாயுவாக மாற்றப்படுகிறது. ஆர்சீன் பாதரச(II) புரோமைடுடன் பின்வருமாறு வினைபுரிகிறது.:

AsH3 + 3HgBr2 → As(HgBr)3 + 3HBr

பாதரச(II) புரோமைடு மஞ்சள், பழுப்பு அல்லது கருப்பாக மாறினால் அம்மாதிரியில் ஆர்சனிக் இருப்பது உறுதிப்படுத்தப்படுகிறது.
உயர் வெப்பநிலையில் பாதரச(II) புரோமைடு தனிமநிலை இண்டியத்துடன் தீவிரமாக வினைபுரிகிறது. பொட்டாசியத்துடன் சேர்ந்து அதிர்ச்சி உணர் வெடிபொருள் கலவையாக உருவாகிறது. 

## மேற்கோள்கள்

பகுப்பு:பாதரச(II) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
குரு, மன்னர்

**மன்னர் குரு**, இவர் பெயரில் குரு நாடு உள்ளது. இவர் அத்தினாபுரத்தை தலைநகராகக் கொண்டு குரு நாட்டை ஆண்ட மன்னராவார். இவர் குருச்சேத்திரம் எனும் தர்மச் சேத்திரத்தில் பல்லாண்டுகள் கடும் தவம், தான, தருமங்கள் செய்த காரணத்தினால், இம்மன்னர் ஆண்ட, கங்கை ஆற்றிக்கும், யமுனை ஆற்றிக்கும் இடைப்பட்ட நிலப்பரப்பு  குரு நாடு என அழைக்கப்பட்டது. இவர் சம்வர்ணன்-தபதிக்கும் பிறந்தவர்.

மன்னர் குருவின் வம்சத்தவர்களை **குருக்கள்** என்று அழைக்கப்பட்டனர். மகாபாரத காவியம் குறிப்பிடும், மன்னர் குருவின் மரபில் வந்த குறிப்பிடத்தக்கவர்கள்;
* சாந்தனு
* பாக்லீகர்
* சோமதத்தன்
* பீஷ்மர்
* சித்ராங்கதன்
* விசித்திரவீரியன் 
* திருதராட்டிரன் 
* பாண்டு 
* விதுரன்
* பாண்டவர்
* கௌரவர்
* அபிமன்யு
* பரீட்சித்து 
* ஜனமேஜயன்
## குரு வம்சத்தவர்களின் முன்னோடிகள்
குரு வம்சத்தின் முன்னோடிகளான சந்திர வம்சத்தவர்களின் பட்டியல்:
* சந்திரன்
* புரூரவன்
* நகுஷன்
* யயாதி
* புரு
* பிரதிபன்
* துஷ்யந்தன்
* பரதன்
* ரிக்சன்
* சம்வர்ணன்
## மேற்கோள்கள்


## வெளி இணைப்புகள்
* குருவின் வழித்தோன்றல்கள்

பகுப்பு:இந்து தொன்மவியல் மாந்தர்
பகுப்பு:குரு வம்சம்
அம்மா கணக்கு (திரைப்படம்)

**அம்மா கணக்கு** 2016 ஆவது ஆண்டில் வெளியாகியுள்ள ஒரு இந்தியத் தமிழ்த் திரைப்படமாகும். அசுவினி ஐயர் திவாரி எழுதி இயக்கியுள்ள இப்படத்தில் அமலா பால், ரேவதி, சமுத்திரக்கனி ஆகியோர் முக்கிய வேடங்களில் நடித்துள்ளனர். இத்திரைப்படம், *நில் பத்தே சன்னதா* எனும் இந்தித் திரைப்படத்தின் மறுஆக்கமாகும். இப்படத்தின் முதற்கட்ட படப்பிடிப்பு 2016 சனவரி 7 அன்று சென்னையில் தொடங்கப்பட்டது. இத்திரைப்படம் 2016 சூன் 24 அன்று திரைக்கு வந்துள்ளது.

## கதைச் சுருக்கம்
## நடிகர்கள்
* அமலா பால்
* ரேவதி
* சமுத்திரக்கனி
* யுவஸ்ரீ 
* சுரேன்

## பாடல்கள்
இத்திரைப்படத்திற்கு இளையராஜா இசையமைத்துள்ளார்.

## மேற்கோள்கள்

## வெளியிணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
விதேகம்

**விதேகம்** (Videha)  () பிந்தைய வேத கால நாடுகளில் ஒன்றாகும். விதேக நாடு தற்கால இந்தியாவின் வடக்கு பிகார் -  தெற்கு நேபாள எல்லையில் அமைந்திருந்தது. விதேக நாட்டின் தலைநகரம் மிதிலை  நகரம் ஆகும். பிந்தைய வேத கால முடிவில், விதேக நாடு, வஜ்ஜி  நாட்டின் பகுதியாக மாறி, முடிவில் மகதப் பேரரசில் இணைக்கப்பட்டது.விதேக நாட்டின் சிறப்பான மன்னர்களில் சனகன் முதன்மையானவர். மைதிலி மொழி விதேக நாட்டின் முதன்மை மொழியாகும்.

## உபநிடதங்களில்
[thumb|left|200px|இராஜரிஷி [சனகன்|சனகருக்கு உபதேசிக்கும் யாக்யவல்க்கியர்]] 

உபநிடதங்களில் குறிப்பாக பிரகதாரண்யக உபநிடதத்தில், விதேக நாட்டையும், அதன்  மன்னன்  சனகரின் பிரம்ம ஞானத்தை குறித்து விரிவாக விளக்கப்பட்டுள்ளது.  யாக்யவல்க்கியர் போன்று வேதாந்த தத்துவத்தில் மிகப்புலமையுடைய இராஜரிஷியாக விளங்கியவர் விதேக நாட்டு மன்னர் சனகர்.  பல முனிவர்கள் விதேக மன்னரிடம் ஆத்ம ஞானம் மற்றும் பிரம்ம ஞானம் தொடர்பான ஐயங்களைக் கேட்டுச் செல்வர்.

## இராமாயனத்தில்
வால்மீகி எழுதிய இராமாயண காவியத்தில் விதேக நாட்டையும், அதன் மன்னர் சனகரையும் குறிக்கப்பட்டுள்ளது. சனகரின் மகள் சீதையை, கோசல நாட்டு இளவரசன்  இராமன் மணந்தார். 

## மேற்கோள்கள்

* 

பகுப்பு:இராமாயண நிகழிடங்கள்
பகுப்பு:நேபாள வரலாறு
பகுப்பு:பீகார் வரலாறு
பகுப்பு:மகாஜனபதம்
மலேசியா கலையுலகம் விருதுகள்

**மலேசியா கலையுலகம் விருதுகள்** (Malaysia Kalai Ulagam Award, MUK Award) என்பது 2015 ஆம் ஆண்டு முதல் மலேசியத் தமிழ்த் திரைப்படத்துறையினருக்கு வழங்கப்படும் விருதாகும். இவ்வாறு விருதுக்குரிய திரைப்படங்கள், நபர்களை தேர்ந்தெடுக்க நடுவர் குழு அமைக்கப்பட்டு சிறந்த பிரபலம், சிறந்த திரைப்படம், சிறந்த நடிகர், சிறந்த துணை நடிகர் போன்ற பல பிரிவுகளின் கீழ் விருதுகள் வழங்கப்படுகின்றது.

இந்த விருதுகள் திரைப்படம், தொலைக்காட்சி நாடகங்கள், குறும்படங்கள் மற்றும் குறுந்தட்டு படங்கள் போன்ற மூன்று பிரிவுகளின் கீழ் வழங்கப்படுகின்றன. இவற்றோடு வாழ்நாள் சாதனையாளர் விருது, மக்கள் மத்தியில் பிரபலமான கலைஞர் ஆகிய இருவிருதுகளும் வழங்கப்படுகின்றன.

## மேற்கோள்கள்

பகுப்பு:மலேசியத் தமிழ்த் திரைத்துறை
பகுப்பு:தமிழ்த் திரைப்பட விருதுகள்
எய்தி ஏம்மல்

**எய்தி பி, ஏம்மல்** *(Heidi B. Hammel)* (பிறப்பு மார்ச் 14, 1960)அல்லது ஃஎய்தி பி. ஃஏம்மல் ஓர் அமெரிக்க வானியலாளரும் கோள் அறியலாளரும் ஆவார். இவர் நெப்டியூனையும் யுரேனசையும் விரிவாக ஆய்வு மேற்கொண்டவர். இவர் வானியல் ஆய்வுக்கான பல்கலைக்கழகங்களின் கழகத்தின் துணைத்தலைவர் ஆவார். இவர் 2002 இல் கார்ல் சாகன் பதக்கத்தைப் பெற்றார். இது பொதுமக்களிடம் கோள் அறிவியல் புரிவையும் விழிப்புணர்வையும் மேம்படுத்தும் அறிவியலாளருக்கு வழங்கப்படுகிறது.  இவர் 2003 இல் கண்டுபிடிப்பு இதழ் (Discover Magazine) தேர்வு செய்த50 முதன்மை வாய்ந்த அறிவியல் பெண்மணிகளில் ஒருவராவார்.

## சொந்த வாழ்க்கை

இவர் கலிபோர்னியாவில் பிறந்தார். இவர் மூன்று குழந்தைகளின் தாயார் ஆவார்.

## மேற்கோள்கள்

;பொது

*

## வெளி இணைப்புகள்

* Heidi Hammel at iwaswondering.org
*Hammel bio at the Space Science Institute
* Hammel in Newsweek Magazine
*Hammel in New York Times
*Hammel in Discover Magazine
*Hammel in World Science Festival in New York City 2010
*Hammel in Live from the Hubble Space Telescope at NASA Quest 
*Hammel Expert Science Videos, 2008 

பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
பகுப்பு:1960 பிறப்புகள்
பகுப்பு:வாழும் மக்கள்
விலங்குகளை பலியிடுதல்

**விலங்குகளை பலியிடுதல்** என்பது கடவுளை நோக்கி வரம் வேண்டி கடவுளை மகிழ்ச்சி செய்வதற்காக விலங்குகளை உயிர்ப் பலி கொடுப்பதைக் குறிக்கும். இந்த சடங்கு முறை பல்வேறு சமயங்களில் பின்பற்றப் படுகிறது.

thumb|இரண்டாம் நூற்றாண்டைச் சேர்ந்த மார்பில் சிற்பம். ரோமானியர்கள் ஒரு காளையை பலியிடலுக்கு தயார் செய்கிறார்கள்.

## ஆபிரகாமிய சமயங்கள்
### இசுலாம்
ஒட்டகம், வான்கோழி, மாடு, ஆடு போன்ற மிருகங்களை இசுலாமியர்கள் இறைவனுக்காக பலியிடப்படுகின்றனர். பக்ரீத் பண்டிகையின் போது (குர்பானி தருதல் என்று பெயர்) வசதி படைத்த இசுலாமியர்கள் அனைவரும் பலியிட்டு இறைச்சியை தனக்கு, குடும்பத்தாருக்கு, ஏழைகளுக்கு என மூன்று பங்கு வைத்து உண்கின்றனர்.

## இந்து சமயம்

இந்து சமயத்தில் பலியிடுதல் என்பது ஒரு வழிபாட்டுச் சடங்காகும். இது பல சிறு தெய்வ வழிபாட்டில் அதிக முக்கியத்துவம் பெற்ற சடங்காக உள்ளது.

பழங்கால வழக்கத்தினை இன்றும் இந்துக்கள் பின்பற்றுகின்றனர். பெண் தெய்வ வழிபாடான சாத்தத்தில் பலியிடுதல் பெரும் பங்கு வகிக்கிறது. இந்த சடங்கு பற்றி புராணங்களில் குறிப்பிடப் பட்டுள்ளன.

## மாயன்கள்
இவ்வழக்கம் உலகின் பல பகுதிகளில் நடைபெற்று வந்துள்ளது. மெக்சிகோ பகுதிகளில் மாயன் என்னும் இனத்தவர்கள் உயிர் பலி கொடுக்கும் வழக்கமுடையவர்கள்.

## மேலும் காண்க
* விலங்கு வன்கொடுமை
* நனிசைவம்
* விலங்குத் தொழிற்கூட்டு
* விலங்குரிமை இயக்கம்
* விலங்கினவாதம்
* பண்டமாக்கல்

## ஆதாரங்கள்


பகுப்பு:சடங்குகள்
பகுப்பு:விலங்கு வன்கொடுமை
பகுப்பு:விலங்குரிமை
பகுப்பு:விலங்குத் தொழிற்கூட்டு
ரவி ராஜ பின்னிசெட்டி

**ரவி ராஜ பின்னிசெட்டி** என்பவர் தெலுங்குத் திரைப்பட இயக்குநர் ஆவார்.

தெலுங்கு திரையுலகின் பிரபல நாயகர்கள் பலரும் இவருடைய திரைப்படத்தில் நடித்துள்ளனர்.

இவருடைய மகன் ஆதி, தமிழ்- தெலுங்குத் திரைப்படங்களில் நடித்துக் கொண்டுள்ளார்.

## திரை வாழ்க்கை

## ஆதாரங்கள்


## வெளி இணைப்புகள்
http://m.imdb.com/name/nm0684314/

பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு பிறப்புகள்
பகுப்பு:மேற்குக் கோதாவரி மாவட்ட மக்கள்
வெப்பவிசையியல் செயல்படுத்தல்

**வெப்பவிசையியல் செயல்படுத்தல்** (*Thermomechanical processing*) என்பது எந்திரமுறை அல்லது நெகிழி உருக்குதல் கொண்ட உலோகவியலில் முறையாகும். இம்முறையில் மிகுதியான வெப்பநிலையில் வெப்பமேற்றியும் குளிர்வித்தும் வெப்ப இயக்கவியல் சோதனைக்கு உட்படுத்தி உலோகங்கள் தயாரிக்கப்படுகிறன. இம்முறை வெப்பப் பதனிடல் முறையை ஒத்தது. இம்முறையில் உருவாக்கும் கம்பிகளை எடையை செலுத்தி அதன் தாங்கு திரனை சோதிப்பர். இம்முறையில்தான் டி. எம். டி. கம்பிகள் உருவாக்கப்படுகின்றன.

## மேற்கோள்கள்

பகுப்பு:எஃகு தயாரித்தல்
கேகய நாடு

**கேகய நாடு** (Kekeya), பண்டைய பரத கண்ட நாடுகளில் ஒன்றாகும். இந்நாடு தற்கால  ஆப்கானித்தான் நாட்டிற்கு வடக்கே கசக்கஸ்தானில் அமைந்திருந்தது. கேகய நாடு குறித்து இராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ளது. 

## இராமாயணக் குறிப்புகள்
வால்மீகி எழுதிய இராமாயண காவியத்தில் அயோத்தியை தலைநகராகக் கொண்ட கோசல நாட்டுப் பேரரசன் தசரதனின் இளைய மனைவி கைகேயி, கேகய நாட்டு இளவரசியாவாள். கைகேயின் மகன் பரதன், காந்தார நாட்டை வென்று தக்சசீலா நகரை நிர்மானித்தான். 

## மகாபாரதக் குறிப்புகள்
வியாசர் எழுதிய மகாபாரத இதிகாசத்தில், ஐந்து கேகய இளவரசர்கள் பற்றிய குறிப்புகள் உள்ளது. குருச்சேத்திரப் போரில், பாண்டவர் அணி சார்பாக, கௌரவர் அணிக்கு எதிராக ஐந்து கேகய இளவரசர்கள் போரிட்டனர். இந்த ஐந்து கேகய நாட்டு இளவரசர்களின் பங்காளிகளிகளான நூறு கேகய இளவரசர்கள் கௌரவர்கள் சார்பாக போரிட்டனர் (மகாபாரதம் 5-19,30,198), (6,16) என குறிப்புகள் உள்ளது.

## பாகவத புராணக் குறிப்புகள்
குந்தியின் சகோதரியான சுருதகீர்த்திக்கும் - கேகய நாட்டு மன்னர் திருஷ்டகேதுவிற்கும் பிறந்தவர்களே ஐந்து கேகய இளவரசர்கள் ஆவர். குந்தியின் மற்றொரு சகோரியான சுருததேவிக்கும், கருஷ நாட்டு யாதவ மன்னர் விருத்தசர்மாவிற்கும் பிறந்தவனே தந்தவக்ரன் ஆவார். குந்தியின் மற்றொரு சகோதரியான சுருதசிரவஸ் - சேதி நாட்டு மன்னர் தமகோசனுக்கும் பிறந்தவனே சிசுபாலன் ஆவார். குந்தியின் மற்றொரு சகோதரியான இராஜத்திதேவி, அவந்தி நாட்டு மன்னருக்கும் திருமணம் நடைபெறுகிறது.  (பாகவத புராணம், காண்டம் 9, பகுதி 24  (யது குலம்|யாதவர்களின் வரலாறு) சுலோகங்கள் 37 - 40)

## இதனையும் காண்க
* பரத கண்டம்
* யது குலம்

## மேற்கோள்கள்


## வெளி இணைப்புகள்

பகுப்பு:மகாபாரதத்தில் நாடுகள்
பகுப்பு:இராமாயண நிகழிடங்கள்
கிறாண்டு இறெட்சு

**கிறாண்டு இறெட்சு** () என்பது பிரான்சு நாட்டின் பரிசிலுள்ள ஒரு திரையரங்கு ஆகும். இது ஐரோப்பாவிலுள்ள மிகப்பெரிய திரையரங்கு ஆகும்.

## வரலாறு
சக்கு அயீக்கு என்ற தனியார் திரையரங்க இயக்குநருக்காக இறெட்சு (*Rex*) என்ற பெயரில் இத்திரையரங்கு கட்டப்பட்டது. பிரான்சியக் கட்டடக் கலைஞரான ஓகூசுற்று பிளீய்சானின் வடிவமைப்பில் கட்டப்பட்ட இறெட்சு, திசம்பர் 8, 1932 அன்று திறக்கப்பட்டது.

## திரைப்படங்கள்

### இந்தியத் திரைப்படங்கள்
இத்திரையரங்கில் காட்சிப்படுத்தப்பட்ட முதல் இந்தியத் திரைப்படம், கபாலி ஆகும்.

## மேற்கோள்கள்

## வெளியிணைப்புகள்
* 
* 
* 

பகுப்பு:திரையரங்குகள்
பகுப்பு:பாரிசு
நைனித்தால் ஏரி

** நைனித்தால் ஏரி ** (Nainital Lake) என்றறியும் இவ்வேரி, இந்தியாவின் வட மாநிலமான  உத்திரகாண்டில் இமாலயத்தின் வெளிப்புற குமோன் மலைப்பிரதேச பகுதியிலுள்ள, நைனித்தால் எனும் நகரருகே இயற்கை நன்னீர் ஏரியாக அமைந்துள்ளது. மேலும், அழகமைப்புக் கலையுடன், சிறுநீரக வடிவம் அல்லது பிறை வடிவம் போன்ற அமைப்புடன் கூடிய இது, தென்கிழக்கு இறுதியில் ஒரு ஆறு முதலானவற்றின் வடிகால் வசதியுடன் உள்ளது.

## ஏரி மாவட்டம்
வடஇந்திய ஏரி மாவட்டம் என்றழைக்கப்படும் நைனித்தால் மாவட்டத்தில் அமைந்துள்ள இந்த ஏரி, குமோன் மலை பிராந்தியத்தில் உள்ள நான்கு ஏரிகளில் ஒன்றாகும், சாத்தலை ஏரி, பீம்தால் ஏரி, மற்றும் நுகுசியாதால் ஏரி என மற்ற மூன்று ஏரிகள் இவ்வேரியருகேயுள்ளன.

## வரலாறு
வரலாற்று ஆவணங்களின்படி 1839-ல் ஆங்கிலேய வியாபாரியான பி. பரோன் (* P. Barron*) என்பவர் சர்க்கரை வர்த்தகம் செய்ய இப்பகுதியில் விஜயம் செய்ததாவும், அங்கே தங்கிருந்த அவர், தற்செயலாக குமோன் மலை பகுதிக்கு வேட்டையாட சென்றபோது நைனித்தால் ஏரியின் நீர் நிறைந்த காட்சியால் வசீகரிக்கப்பட்டு, அங்கே ஒரு ஐரோப்பிய காலனியை நிர்மாணிக்க தீர்மானித்தார்.

## சான்றுகள்

பகுப்பு:உத்தராகண்ட ஏரிகள்
பகுப்பு:நைனித்தால் மாவட்டம்
மலைக்கோழித் தவளை

**மலைக்கோழித் தவளை** (*Mountain Chicken Frog*; *Leptodactylus fallax*), அழிவின் விளிம்பில் இருக்கும் நீர் மற்றும் நிலத்தில் வாழும் உயிரினமாகும். இத்தவளைகளின் வாழ்விடம் கரிபியன் தீவுகள் ஆகும். இத்தீவு மக்களால் இத்தவளைகள் அதிகம் விரும்பி உண்ணப்படுவதாலும், *சிட்ரிட்* என்கிற நோய் காரணமாக ஏறக்குறைய முற்றிலும் அழியும் நிலையில் உள்ளன.

மலைக்கோழித் தவளை இனத்தை காப்பதற்கும், இனப் பெருக்கத்திற்கும் 12 ஜோடி தவளைகளை, இங்கிலாந்து நாட்டில் ஒரு கப்பல் பெட்டகத்தில் வைத்து வளர்க்கப்படுகிறது.

## மேற்கோள்கள்


பகுப்பு:மிக அருகிய இனங்கள்
பகுப்பு:தவளைகள்

## வெளி இணைப்புகள்

* 
* Mountain Chicken at The Ark Gallery
விஞ்ஞான பைரவ தந்திரம்

**விஞ்ஞான பைரவ தந்திரம்** அல்லது  **விஞ்ஞான் பைரவ தந்திரம்** என்பது காசுமீர சைவத்தின் பிரிவான திரிக்கா நூலாகும். இந்த நூலில் சிவபெருமானுக்கும் உமைக்கும் இடையே ஆன உரையாடலில் தியானம் குறித்தவை இடம்பெற்றுள்ளன. இந்நூலில் 112 தியான முறைகள் இடம் பெற்றுள்ளன. இது தந்திர வகை நூல்களுள் ஒன்றாக உள்ளது.

இந்நூலை ஓஷோ, ரங்கநாத ராவ் ஆகியோர் ஆங்கிலத்தில் மொழிபெயர்த்துள்ளனர்.
## தந்த்ரா பற்றி ஓஷோ
"தந்திரா என்ற வார்த்தைக்குப் பொருள் யுக்தி, டெக்னிக், முறை, வழி என்பதுதான். ஆகவே, இந்நூல் விஞ்ஞான பூர்வமானது. விஞ்ஞானம் 'ஏன்?' என்பதில் அக்கறை உடையது அல்ல. விஞ்ஞானம் 'எப்படி?' என்பதில் அக்கறை உள்ளது. தந்த்ரா ஒரு தத்துவம் அல்ல''  என தந்த்ரா பற்றி ஓஷோ விளக்கம் அளிக்கிறார்.

## தேவியின் கேள்வியும் சிவாவின் பதிலும்
தேவியாகிய உமை சிவபெருமானிடம் 'சிவனே நீ உண்மையில் என்ன?; வியப்பு நிறைந்த இந்த பேரண்டம் யாது?; விதை எதனால் ஆனது?; பேரண்ட சக்கரத்தின் மையமாய் இருப்பவர் யார்?; உருவங்களில் நிறைந்தும் உருவங்களைக் கடந்தும் இருக்கின்ற இந்த வாழ்க்கை என்ன? என்பது போன்ற பல கேள்விகளைக் கேட்டு தனது சந்தேகங்களை போக்குமாறு வேண்டுகின்றாள். அதற்கு சிவபெருமான் யுக்திகளோடான வழிமுறைகளில் விளக்கம் தருகிறார். உமையின் சந்தேகங்களைப் போக்குகிறார்

## ஆதாரங்கள்


## வெளி இணைப்புகள்
* Muktabodha Online Library  - containing many Text of the Kashmir Series of Texts and Studies.

பகுப்பு:சைவ சமய நூல்கள்
பகுப்பு:இந்திய மெய்யியல்
பி. ஆர். தேவராஜ்

**பி. ஆர். தேவராஜ்** (இறப்பு 2016 மே 23 ) என்பவர் ஒரு தமிழ்த் திரைப்பட இயக்குநராவார். இவர் கோவை மாவட்டம், புளியமரத்துப்பாளையத்தில் பிறந்தவர். சென்னை கோடம்பாக்கத்தில் வசித்துவந்த இவர் செந்தூரப்பூவே திரைப்படத்தின்வழியாக இயக்குநராக அறிமுகமானார். அடுத்தடுத்து இளையராகம் உள்ளிட்ட படங்களை இயக்கினார். தெலுங்கு தொலைக்காட்சிகளில் பல நெடுந்தொடர்களை இயக்கியுள்ளார்.  இவர் ஆந்திர மாநிலம் கர்நூலில் நிகழ்ந்த நேர்ச்சி ஒன்றின் காரணமாக 2016 மே 23 அன்று இறந்தார்.
## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:கோவை மக்கள்
பகுப்பு:2016 இறப்புகள்
காந்தார நாடு

thumb|காந்தார நாடு

**காந்தார நாடு** (Gandhara Kingdom) (, , அவெஸ்தான் மொழி: *Vaēkərəta*, )  பரத கண்டத்தின் வடமேற்கில் அமைந்த பண்டைய பாரத நாடுகளில் ஒன்றாகும்.  காந்தார நாடு தற்கால  பாகிஸ்தான் நாட்டின் புருசபுரம் முதல் சுவாத் சமவெளி வரையான பகுதிகளையும், ஆப்கானிஸ்தானின் ஜலாலாபாத் மாகாணம் மற்றும் கந்தகார் மாகாணம்  பகுதிகளையும் கொண்டிருந்தது.

## மகாபாரதத்தில்
காந்தார நாடு மகாபாரத காவியத்தில் காந்தார நாட்டையும், அதன் மன்னர்களையும் விரிவாக குறித்துள்ளது.
காந்தார நாட்டின் மன்னன் சுவலனின் மகன் இளவரசன் சகுனி ஆவார். சகுனியின் மகன் பெயர் உல்லூகன். காந்தார இளவரசி காந்தாரி, குரு நாட்டின் மன்னர் திருதராட்டிரனை மணந்து, கௌரவர் எனும் நூறு மகன்களையும்; துச்சலை எனும் ஒரு மகளை ஈன்றாள்.  துரியோதனன் சார்பாக சொக்கட்டான் காய்களை உருட்டிய சகுனியின் திறமையால், சூதாட்டத்தில் பாண்டவர்கள் தோற்றனர். சூதாட்ட ஒப்பந்தப்படி பாண்டவர்கள் திரௌபதியுடன்  12 ஆண்டுகள் காடுறை வாழ்வும்; ஒரு ஆண்டு தலைமறைவு வாழ்க்கையை நடத்த வேண்டியதாயிற்று.

## குருச்சேத்திரப் போரில்
குருச்சேத்திரப் போரில் சகுனியின் தலைமையிலான காந்தாரா நாட்டுப் படைகள், கௌரவர் அணியின் சார்பாக, பாண்டவர்களுக்கு எதிராகப் போரிட்டது.

சகுனியின் உடன்பிறப்புகளான கயா, கவாட்சன், விருசவா, சார்மவாத், ஆர்ஜவன் மற்றும் சுகன் குருச்சேத்திரப் போரில் சகுனியுடன் இணைந்து  போரிட்டனர். (6,91)

காந்தாரா நாட்டு போர்ப்படைத் தலைவர் விரிசக் மற்றும் ஆச்சாலா அருச்சுனனுடன் போரிட்டனர்.  (7,28)

காந்தாரா நாட்டு மன்னன் சுவலனின் மகன் காளிகேயனை அபிமன்யு கொன்றார். (7,47)

பாண்டவர்களில் இளையவரான சகாதேவன், சகுனியையும், அவர்தம் மகன் உலூகனையும் கொன்றார். (9,28)

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:மகாஜனபதம்
பகுப்பு:பாக்கித்தான் வரலாறு
பகுப்பு:இந்திய தொன்மவியல்
உளப்படம் அமையாக் குறைபாடு

**அஃபன்டேசியா** (*aphantasia*) என்பது மாந்தர்கள் சிலருக்கு உள்ளத்திலே தாங்கள் கண்ட காட்சியைப் படமாகக் காண முடியாமல் இருக்கும் ஒருவகையான மனித அனுபவத்தின் மாறுபாடாகும். *கடற்கரையில் மீனவப் படகுகள் பல இருந்தன* என்றால், அக்காட்சியை உள்ளத்துக்குள் படமாகக் காண இயலாதவர்களாக இருக்கின்றார்கள்.  இக்குறைபாட்டை  பிரான்சிசு கால்டன் (Francis Galton) என்பார் 1880 -இலேயே குறிப்பிட்டார், ஆனால்  2015 ஆம் ஆண்டுவரை யாரும் அதிகம் அறிந்திருக்கவும் இல்லை ஆய்வுகள் செய்யவுமில்லை. இந்த  அஃபன்டேசியா (Aphantasia) என்னும் ஆங்கிலக் கலைச்சொல்லை பேராசிரியர் ஆடம் சீமன் (Adam Zeman) உருவாக்கினார். இவர் எக்ஃசீட்டர்  பல்கலைக்கழகத்தின் மருத்துவக்கல்லூரியில் (University of Exeter Medical School) இருக்கின்றார். இம்மாறுபாடு பற்றி மேலும் ஆய்வுகள் இப்பொழுது நடந்துவருகின்றன.

இம்மாறுபாடு பலருக்கும் இருப்பதாக அண்மையில் அறியப்பட்டுள்ளது. நன்கறியப்பட்ட மோசில்லா (Mozilla) மென்பொருளை ஆக்கிய பிளேக்கு இராசு (Blake Ross), மரபணுத்தொகுதிய ஆய்வாளர் கிரைகு வெண்டர் போன்ற பலருக்கும் இம்மாறுபாடு உண்டு.

## வரலாறு
இந்த நிகழ்வை முதன்முதலில் 1880 ஆம் ஆண்டில் பிரான்சிஸ் கால்டன் மன உருவத்தைப் பற்றிய புள்ளிவிவர ஆய்வில் விவரித்தார், இது அவரது சகாக்களிடையே ஒரு பொதுவான நிகழ்வு என்று விவரித்தார். எக்ஸிடெர் பல்கலைக்கழகத்தின் பேராசிரியர் ஆடம் ஜீமானை எம்.எக்ஸ் அணுகியபோது, ​​2005 ஆம் ஆண்டு வரை இது பெரும்பாலும் சந்தேகத்திற்கு இடமின்றி இருந்தது, அவர் சிறிய அறுவை சிகிச்சைக்குப் பிறகு காட்சிப்படுத்தும் திறனை இழந்துவிட்டதாகத் தெரிகிறது. 2010 ஆம் ஆண்டில் எம்.எக்ஸ் வழக்கு வெளியிடப்பட்டதைத் தொடர்ந்து, ஏராளமான மக்கள் ஜீமானை அணுகினர். 2015 ஆம் ஆண்டில், ஜீமானின் குழு அவர்கள் "பிறவி அஃபன்டேசியா" என்று ஒரு கட்டுரையை வெளியிட்டது, இந்த நிகழ்வில் புதிய ஆர்வத்தைத் தூண்டியது.

ஏப்ரல் 2016 இல், ஃபயர்பாக்ஸின் இணை உருவாக்கியவர் பிளேக் ரோஸ், தனது சொந்த அஃபன்டேசியாவையும், எல்லோரும் அதை அனுபவிப்பதில்லை என்பதை அவர் உணர்ந்ததையும் விவரிக்கும் ஒரு கட்டுரையை வெளியிட்டார். இந்த கட்டுரை சமூக ஊடகங்களிலும் பல்வேறு வகையான செய்தி ஆதாரங்களிலும் பரவலாகப் பரவியது.

ஏப்ரல் 2019 இல், ஜீமானும் ஒத்துழைப்பாளர்களும் உலகின் முதல் மாநாட்டை அஃபன்டேசியா மற்றும் ஹைபர்ஃபன்டேசியா, எக்ஸ்ட்ரீம் இமேஜினேஷன் மாநாடு 2019, எக்ஸிடெர் பல்கலைக்கழகத்தில் நடத்தினர். இந்த நிகழ்வில் பேச்சாளர்களில் ஜெமான், பேராசிரியர்கள் ஜோயல் பியர்சன் மற்றும் எமிலி ஏ. ஹோம்ஸ் மற்றும் பிக்சர் இணை நிறுவனர் எட் கேட்முல் ஆகியோர் அடங்குவர்.

## அடிக்குறிப்புகளும் மேற்கோள்களும்


பகுப்பு:நரம்பியல் குறைபாடுகள்
பிடிச்சிருக்கு

***பிடிச்சிருக்கு*** 2008ல் வெளிவந்த தமிழ்த் திரைப்படமாகும். கனகு இப்படத்தை எழுதி இயக்கியிருந்தார்.

இப்படத்தின் தலைப்பை லிங்குசாமி பதிந்து வைத்திருந்தார். கனகிற்காக இந்த தலைப்பினை விட்டுக் கொடுத்தார்.

## நடிகர்கள்

* அசோக் .. வேல்
* விசாகா சிங் ... மஞ்சு
* சம்பத் ராஜ் ... மரியதாஸ்
* கஞ்சா கறுப்பு ... எசக்கி
* சரண்யா பொன்வண்ணன்

## ஆதாரங்கள்


பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
பெல்கோரத் மாகாணம்

**பெல்கோரத் மாகாணம்** (*Belgorod Oblast*, , *பெல்கோரத்ஸ்கய ஓபிலாஸ்து*) என்பது உருசியாவின் நடுவண் நிருவாக அலகு ஆகும். இதன் நிருவாக மையம் பெல்கோரத் நகராகும். மாகாணத்தின் மக்கள்தொகை 1,532,526 (2010 கணக்கெடுப்பு).

## புவியியல்
பெல்கோரத் மாகாணத்தின் எல்லைகளாக தெற்கிலும் மேற்கிலும் உக்ரைனின் லுகான்ஸ்க், கார்க்கிவ், சூமி மாகாணங்களும், வடக்கு, வடமேற்கே கூர்ஸ்க் மாகாணம், கிழக்கே வரனியோசு மாகாணம் ஆகியன அமைந்துள்ளன. எல்லைகளின் மொத்த நீளம் 1,150 கி.மீ. ஆகும். இவற்றில் 540 கி.மீ. உக்ரைனின் எல்லையில் உள்ளது. மாகாணத்தின் மொத்தப் பரப்பளவு 27,100 சதுரகி.மீ.. இம்மாகாணம் தினேப்பர் ஆறு, தொன் ஆற்று வடிநிலப் பகுதிகளில் அமைந்துள்ளது.

## மக்கள்

2010 கணக்கெடுப்பின் படி, இங்குள்ள மக்கள்தொகை 1,532,526 ஆகும். இவர்களில் 66.1% நகர்ப்புறங்களில் வசிக்கின்றனர். உருசிய மொழி இம்மாகாணத்தின் அதிகாரபூர்வ மொழியாகும். 94.4% உருசியர்கள், 2.8% உக்ரைனியர்கள், 0.5% ஆர்மீனியர்கள் ஆவர்.

## சமயம்
2012 தரவுகளின் படி, 50.5% மக்கள் உருசிய மரபுவழித் திருச்சபையைப் பின்பற்றுகின்றனர். 8% ஏனைய கிறித்தவப் பிரிவுகளைச் சேர்ந்தவர்கள். 8.5% வேறு சமயங்களைப் பின்பற்றுகின்றனர்.

## மேற்கோள்கள்

## வெளி இணைப்புகள்

*Belgorod Oblast sceneries photos

பகுப்பு:உருசியாவின் மாகாணங்கள்
சம்பத் ராஜ்

**சம்பத் ராஜ்** என்பவர் இந்திய திரைப்பட நடிகராவார். இவர் ஆந்திர மாநிலத்தில் பிறந்தாலும் தமிழ் திரையுலகில் பிரபலமான நடிகர். தெலுங்கு, மலையாள, கன்னடத் திரைப்படங்களிலும் நடித்து வருகிறார்.

இவர் இயக்குநர் வெங்கட் பிரபுவின் கோவா, சென்னை 600028 ஆகியவற்றில் குறிப்பிடத்தக்க கதாபாத்திரத்தில் நடித்துள்ளார்.

பொதுவாக எதிர் நாயகனாக நடிக்கும் இவர், மால்குடி டேஸ் திரைப்படத்தில் ஏகாம்பரம் எனும் முக்கிய வேடத்தில் நடித்துள்ளார்.

## திரை வாழ்க்கை

## ஆதாரங்கள்


## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பகுப்பு:1968 பிறப்புகள்
பகுப்பு:தமிழ்த் திரைப்பட நடிகர்கள்
தஞ்சாவூர் வைத்தியநாதேஸ்வரர் கோயில்

**தஞ்சாவூர் வைத்தியநாதேஸ்வரர் கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவில் அமைந்துள்ளது. இக்கோயில் பூமால் ராவுத்தர் கோயில் என்றும் அழைக்கப்படுகிறது. 

## மூலவர்
இக்கோயிலின் மூலவராக வைத்தியநாதேஸ்வரர் லிங்கத்திருமேனியாக உள்ளார். இங்குள்ள இறைவி பாலாம்பிகை ஆவார்.

## கோயில் அமைப்பு

இக்கோயிலில் இரு மண்டபங்கள் உள்ளன. இக்கோயில் இரு வாயில்களைக் கொண்டு அமைந்துள்ளது. ஒரு வாயில் மூல்வர் கருவறையை நோக்கியும், மற்றொன்று இறைவி சன்னதியை நோக்கியும் செல்லும் வகையில் அமைந்துள்ளது. உள் மண்டபத்தில் சூரியன், சனீஸ்வரன், பைரவர் ஆகியோர் உள்ளனர்.  அடுத்து கருவறையில் மூலவருக்கு முன்பாக பலிபீடமும் நந்தியும் உள்ளன. கருவறை முகப்பில் வலது புறம் விநாயகரும், இடது புறம் வள்ளி தெய்வானையுடன் கூடிய சுப்பிரமணியரும் உள்ளனர். கருவறை முகப்பிற்கு மேலாக சிவன் பார்வதியுடன் காளையின் மீது அமர்ந்த கோலத்தில் உள்ளார். கோஷ்டத்தில் தட்சிணாமூர்த்தி, லிங்கோத்பவர் உள்ளனர். அருகே சண்டிகேஸ்வரர் சன்னதி உள்ளது. மூலவர் சன்னதிக்கு இடப்புறமாக பாலாம்பிகை சன்னதி உள்ளது.

## சிறப்பு
இக்கோயிலில் யோக பட்டத்தில் அமர்ந்திருக்கும் சிவன் உருவம் உள்ளது. அருகில் கௌமாரி உருவம் உள்ளது. இவ்விரு சிற்பங்களும் மிகப்பழமையான 8, 9-ஆம் நூற்றாண்டைச் சேர்ந்ததாகும்.

## குடமுழுக்கு
இக்கோயிலின் குடமுழுக்கு 8.6.1995-இல் நடைபெற்றதற்கான கல்வெட்டு காணப்படுகிறது. தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும்.

## அருகிலுள்ள கோயில்
* தஞ்சாவூர் நிசும்பசூதனி கோயில்

## குறிப்புகள்

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎